rejauldu/bengali-wikipedia huggingface dataset:
ঝিঁঝক রেলওয়ে স্টেশন হচ্ছে ভারতের উত্তরপ্রদেশের কানপুর দেহাত জেলার ঝিঁঝকে অবস্থিত একটি রেলওয়ে স্টেশন। এটি উত্তর কেন্দ্রীয় রেলওয়ে লাইনে অবস্থিত। পূর্ব দিকে কাছের স্টেশনটি হচ্ছে ১৯ কিলোমিটার দূরে অবস্থিত রুরা এবং ৬৩ কিলোমিটার দূরের কানপুর। পশ্চিমে কাছের স্টেশনটি হচ্ছে ফাফুন্দ এবং ইটাওয়া।  চিত্রশালা  তথ্যসূত্র  বহিঃসংযোগ  বিষয়শ্রেণী:কানপুর দেহাত জেলার রেলওয়ে স্টেশন বিষয়শ্রেণী:এলাহাবাদ রেলওয়ে বিভাগ
ফ্রন্টিয়ার মেডিকেল কলেজ (এফএমসি) (উর্দু, পশতু, হিন্দক: ) হচ্ছে একটি চিকিৎসা শিক্ষা কেন্দ্র এবং বাহরিয়া বিশ্ববিদ্যালয়ের সাথে সংশ্লিষ্ট উল্লেখযোগ্য মেডিকেল স্কুলগুলির মধ্যে অন্যতম একটি কলেজ। প্রতিষ্ঠানটি পাকিস্তানের খাইবার পাখতুনখোয়া প্রদেশের অ্যাবোটাবাদে অবস্থিত। কলেজটি ৫ বছরের মেডিকেল ট্রেনিং শেষে মেডিসিন ও সার্জারি (এমবিবিএস) ডিগ্রি প্রদান করে থাকে। পাশাপাশি এখানে নার্সিং এবং বেশ কয়েকটি প্যারা মেডিকেল কোর্সও রয়েছে। ফ্রন্টিয়ার মেডিকেল কলেজে এমবিবিএস এবং বিডিএস প্রোগ্রামের জন্য প্রায় ৭০০ জন এর শিক্ষার্থী অধ্যয়ন করছে।  ইতিহাস ১৯৯৫ সালে খাইবার পাখতুনখোয়াতে প্রথম বেসরকারি চিকিৎসা প্রতিষ্ঠান হিসেবে ফ্রন্টিয়ার মেডিকেল কলেজ প্রতিষ্ঠিত হয় এবং পাকিস্তানের দ্বিতীয় বেসরকারী মেডিকেল স্কুল হিসেবে মর্যাদা পায়। আল-জামিল ট্রাস্ট কর্তৃক স্ব-অর্থায়নে প্রতিষ্ঠানটি সকল শিক্ষা কার্যক্রম পরিচালনা করে থাকে। ১৯৯৫ সালে অ্যাবটাবাদের গ্রামীণ উপকণ্ঠে পাইন বনভূমির তীরে অবস্থিত প্রায় ২০০ কানলের জমির উপর এটি প্রতিষ্ঠিত করা হয়েছিল। ভবনটি উচ্চ পর্যায়ের ভবন নির্মাণের উদ্দেশ্যে তৈরী করা হয়। কলেজের পাশ্ববর্তী প্রাঙ্গনে ৩০০ শয্যাবিশিষ্ট শাহীন জামিল টিচিং হসপিটাল গড়ে উঠেছে। মেডিক্যাল শিক্ষার্থীদের পাশাপাশি নার্সিং এবং প্যারামেডিক্যাল শিক্ষাও প্রদান করা হয়। খাইবার-পাখতুনখোয়া সরকারের সঙ্গে বেসরকারী-জনসাধারণের যৌথ অংশীদারত্বের চুক্তির ভিত্তিতে ৩৬০ শয্যাবিশিষ্ট সরকারী ডিএইচকিউ টিচিং হাসপাতাল মহেশ্বরে মেডিক্যাল শিক্ষার্থীদের শিক্ষাদান ও প্রশিক্ষণ করার জন্য ব্যবহার করা হবে।FMC News letter Jan 2010FMC Prospectus 2011FMC Medical Journal 2015  কলেজ ভবন কলেজটির প্রধান ভবন চতুর্থ তলা বিশিষ্ট ১১০,০০০ বর্গ ফুট এলাকাজুড়ে নির্মাণ করা হয়েছে। এটি সমাবেশ কক্ষ, ল্যাবরেটরিজ, ডিসিপশন হল, লাইব্রেরী, যাদুঘর, কম্পিউটার ল্যাবরেটরি, ৫০০-টি আসনের অডিটোরিয়াম, সেমিনার রুম, কলেজের স্টাফ এবং ছাত্রছাত্রী ঘর এবং অফিসসহ সকল বিভাগের ব্যবস্থা করে থাকে। কমিউনিটি মেডিসিন বিভাগে হাউজিংয়ের জন্য আরো একটি নিজস্ব ভবন রয়েছে।  হাসপাতাল কলেজটিতে দুটি হাসপাতাল শিক্ষাকেন্দ্র রয়েছে। শাহীনা জামিল ট্রাস্ট হাসপাতাল কলেজ প্রাঙ্গনে তাদের নিজস্ব শিক্ষা হাসপাতাল রয়েছে। এটি একটি নতুন ৩০০ শয্যাবিশিষ্ট সাধারণ হাসপাতাল। এখানে ডাক্তার, নার্স এবং প্যারামেডিকেল কর্মীদের যথেষ্ট অভাব রয়েছে। সিনিয়র মেডিকেল শিক্ষার্থীদের সুন্দরভাবে প্রশিক্ষণ প্রদান করে এবং সমস্ত যোগ্য রোগীদেরকে সম্পূর্ণ বিনামূল্যে চিকিৎসা সহায়তা প্রদান করে থাকে। এখানে ডেন্টাল শিক্ষার্থীরাও প্রশিক্ষণ গ্রহণ করে থাকেন।  ছাত্র সম্প্রদায়  বিতর্ক প্রতিযোগীতামূলক সংগঠন  নাটক এবং সাংস্কৃতিক সমিতি  সাহিত্য সমিতি  রোগী কল্যাণ সমিতি  রক্তদান সমিতি  পরিবেশ সুরক্ষা সোসাইটি  ফ্রন্টিয়ার মেডিকেল কলেজ ওয়েলফেয়ার সোসাইটি  ক্রীড়া সংগঠন  ছাত্র হেলথ কেয়ার সোসাইটি  ফার্মাকোলজি সোসাইটি  ফাইন আর্টস সোসাইটি  এফএমসি সাবেক ছাত্র সমাজFrontier Medical College Handbook  স্বাস্থ্য সেবার সুযোগ সুবিধা- সকল শিক্ষার্থীদের জন্য সম্পূর্ণ বিনামূল্যে কলেজ শাখার হাসপাতালগুলিতে স্বাস্থ্যসেবা প্রদান করা হয়। যদি কোন শিক্ষার্থী ছোটখাটো অসুস্থতার জন্য অসুস্থ্য হয়ে পড়ে, তবে তারা বাইরে রোগীদের বিভাগেও চিকিৎসা সেবা গ্রহণ করতে পারবে।  তথ্যসূত্র  বহিঃসংযোগ    বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পাকিস্তানের শিক্ষাপ্রতিষ্ঠান বিষয়শ্রেণী:ইসলামাবাদের বিশ্ববিদ্যালয় ও মহাবিদ্যালয় বিষয়শ্রেণী:১৯৯৫-এ পাকিস্তানে প্রতিষ্ঠিত
সৌক শার্ক কুয়েত সিটিতে অবস্থিত একটি প্রধান শপিং সেন্টার। এটি প্রাথমিকভাবে একটি ঐতিহ্যবাহী সুক হিসেবে শুরু হয়েছিল, তবে বিনিয়োগের মাধ্যমে এটি প্রায়  এলাকাজুড়ে একটি আধুনিক শপিং মলে পরিণত হয়েছে।  সংক্ষিপ্ত বিবরণ এর দুটি তলায় রয়েছে বিভিন্ন খুচরা বিক্রেতার দোকান এবং বিভিন্ন খ্যাতিমান ব্র্যান্ডের দোকান, যেমন ব্রিটেনের ডেবেনহামস, রিভার আইল্যান্ড, নেক্সট, জিএনসি, বুটস, মাদারকেয়ার, জারা, দ্য বডি শপ, নকিয়া এবং সনি।  প্রথম তলে একটি পানি ঘড়ি রয়েছে যা  উঁচু। এটি অধ্যাপক বার্নার্ড গিটন দ্বারা নির্মিত।souksharq.com  ২০০৩ সালের ২৯ মার্চ কুয়েত সরকার ঘোষণা করেছিল যে একটি ইরাকি রকেট এই কমপ্লেক্সে আঘাত হানে, যা কিছুটা ক্ষতি করেছিল কিন্তু কোনো হতাহতের ঘটনা ঘটেনি।  তথ্যসূত্র  বিষয়শ্রেণী:১৯৯৮-এ কুয়েতে প্রতিষ্ঠিত বিষয়শ্রেণী:১৯৯৮-এ প্রতিষ্ঠিত বিপণিবিতান বিষয়শ্রেণী:কুয়েতের বিপণিবিতান
হরিণমারীর ঐতিহ্যবাহী সূর্যপুরী আমগাছটি ঠাকুরগাঁওয়ের বালিয়াডাঙ্গী উপজেলার হরিণমারী সীমান্তে মন্ডুমালা গ্রামে অবস্থিত। রংপুর বিভাগের অন্তর্গত ঠাকুরগাঁও জেলার উপজেলা বালিয়াডাঙ্গীর উত্তরে ভারতের পশ্চিমবঙ্গ রাজ্য ও আটোয়ারী উপজেলা, দক্ষিণে রানীশংকাইল উপজেলা, পূর্বে ঠাকুরগাঁও সদর উপজেলা, পশ্চিমে ভারতের পশ্চিমবঙ্গ রাজ্য। এই উপজেলা ২৫°৫৯' উত্তর অক্ষাংশ হতে ২৬°১২' উত্তর অক্ষাংশ এবং ৮৮°১০' পূর্ব দ্রাঘিমাংশ হতে ৮৮°২২' পূর্ব দ্রাঘিমাংশ পর্যন্ত বিস্তৃত। প্রায় ২০০ বছরের ঐতিহ্য নিয়ে সগৌরবে দাঁড়িয়ে আছে এই আমগাছটি, যা দক্ষিণ এশিয়ার মাঝে সর্বোবৃহৎ।  ইতিহাস বালিয়াডাঙ্গী উপজেলায় চারটি নদী রয়েছে। সেগুলো হচ্ছে নাগর নদী, কুলিক নদী, নোনা নদী, তীরনই নদী ও আমনদামন নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৪০৫, ।মানিক মোহাম্মদ রাজ্জাক, বাংলাদেশের নদনদী: বর্তমান গতিপ্রকৃতি, কথাপ্রকাশ, ঢাকা, ফেব্রুয়ারি, ২০১৫, পৃষ্ঠা ১৩১, ৬১৭, ISBN 984-70120-0436-4. এই নদীবিধৌত উপজেলার পাশেই আমগাছটির অবস্থান। তবে আমগাছটির সঠিক ইতিহাস পাওয়া যায় না। তবে আনুমানিক স্থানীয়দের মতে ১৫০ বছর থেকে ২০০ বছর হবে এর বয়স।  যাবার উপায় সরাসরি ঢাকা থেকে এর দূরত্ব ৪৫০ কিলোমিটার। বাস, প্লেনযোগে ভ্রমণ করে ঠাকুরগাঁও সদরে এসে ৪০ মিনিটের পথ অতিক্রম করে ঘুরে আসা যায় আমগাছটি থেকে। তথ্যসূত্র  বিষয়শ্রেণী: আমগাছ বিষয়শ্রেণী:বালিয়াডাঙ্গী উপজেলা বিষয়শ্রেণী:ঠাকুরগাঁও জেলার দর্শনীয় স্থান
thumb|250px|আজ থেকে প্রায় ৪০ কোটি বছর আগের পৃথিবীর পুনর্গঠিত মানচিত্র; এখানে গন্ডোয়ানা ও হুন মহাদেশীয় টুকরোর মাঝে পুরাতন টেথিস সাগরের উদ্ভব লক্ষণীয়।  পুরাতন টেথিস বা প্যালিওটেথিস ছিল একটি প্রাগৈতিহাসিক মহাসাগর। পশ্চিম থেকে পূর্বে বিস্তৃত এই মহাসাগরটির উদ্ভব ঘটেছিল অর্ডোভিশিয়ান যুগে (৪৮.৫৪ ± ০.১৯ থেকে ৪৪.৩৪ ± ০.১৫ কোটি বছর আগে পর্যন্ত সময়কাল)Gérard M. Stampfli, Jürgen F. von Raumer und Gilles D. Borel: Paleozoic evolution of pre-Variscan terranes: From Gondwana to the Variscan collision . Geological Society of America: Special Paper, 364: 263–280, Boulder,2002. সংগৃহীত ২৭ অক্টোবর, ২০১৭।  বা মতান্তরে আরও আগে ক্যাম্ব্রীয় যুগের (৫৪.১ - ৪৮.৫৪ কোটি বছর আগে পর্যন্ত সময়কাল) মাঝামাঝি সময়ে। এরপরে সমগ্র প্যালিওজোয়িক মহাযুগ জুড়ে এর বিস্তার ঘটে ও ট্রায়াসিক যুগের (২৫.২২ - ২০.১৩ কোটি বছর আগে পর্যন্ত সময়সীমা) শেষ ও জুরাসিক যুগের (২০.১৩ - ১৪.৫৫ কোটি বছর আগে পর্যন্ত সময়সীমা) শুরুর দিকে, অর্থাৎ আজ থেকে প্রায় ২০ কোটি বছর আগে এর অবলুপ্তি ঘটে।Radwan, Omar Atef. Evolution of Tethys Ocean. Science, May 16, 2015. SlideShare. সংগৃহীত ২৭ অক্টোবর, ২০১৭। অর্থাৎ ২০ কোটি বছরেরও বেশি পৃথিবীর বুকে এই নিরক্ষীয় মহাসাগরের অস্তিত্ব বজায় ছিল। পরবর্তীকালের টেথিস মহাসাগরের পূর্বসুরী ছিল এই মহাসাগর। পূর্ববর্তী ও কিছু মাত্রায় সমকালীন এই মহাসাগরের অস্তিত্বের কারণেই টেথিস মহাসাগরকে অনেকসময় নব্য টেথিস নামেও অভিহিত করা হয়ে থাকে।  ভূতাত্ত্বিকদের মতে  সিলুরিয়ান যুগের (৪৪.৩৪ - ৪১.৯২ কোটি বছর আগে পর্যন্ত সময়কাল) শেষভাগ থেকে কার্বনিফেরাস যুগের (৩৫.৮৯ - ২৯.৮৯ কোটি বছর আগে পর্যন্ত সময়কাল) প্রথমভাগ পর্যন্ত এই মহাসাগরের বিস্তৃতি ছিল সবচেয়ে বেশি। কিন্তু কার্বনিফেরাস যুগের শেষদিকে গন্ডোয়ানা ও লরেশিয়া পরস্পরের সাথে মিশে গেলে পুরাতন টেথিসের পশ্চিমাংশ বুজে যায়; এই দুই জুড়ে যাওয়া অতিমহাদেশের সাথে  তাদের উত্তরপূর্বদিকে ছড়িয়ে থাকা সিবিরিয়া, কাজাখস্তানিয়া, প্রভৃতি প্যালিও-এশিয়াটিক মহাদেশীয় খণ্ডগুলিও এসে জুড়ে গেলে গঠিত হয় এককমহাদেশ প্যানজিয়া। এই নূতন এককমহাদেশ পুরাতন টেথিসের অবশিষ্ট পূর্বাংশের তিনদিকে এমন ভাবে ছড়িয়ে থাকে যে তখন পুরাতন টেথিস কিছুটা উপসাগরের মতো ত্রিভূজাকৃতি হয়ে ওঠে; এরপর পার্মিয়ান যুগে এসে এর দক্ষিণে নতুন একটি মহাসাগর হিসেবে টেথিসের উদ্ভব ঘটে। এই নূতন মহাসাগরটি যত বিস্তৃত হতে শুরু করে, পুরাতন টেথিস ততই সংকুচিত হতে থাকে এবং তার তলদেশ উত্তরে লরেশীয় মহাদেশীয় পাতের তলায় প্রবেশ করতে (subdaction) শুরু করে; অবশেষে ট্রায়াসিক-জুরাসিক যুগের সন্ধিক্ষণের কাছাকাছি কোনও একসময়ে এর সম্পূর্ণ অবলুপ্তি ঘটে ও নব্য টেথিস এর পুরনো সমগ্র অঞ্চলটি জুড়েই প্রায় অবস্থান করতে শুরু করে।  তথ্যসূত্র   আরও দেখুন   ভূতাত্ত্বিক সময়  কিমেরিয়া (মহাদেশ)  টেথীয় খাত  বিষয়শ্রেণী:প্যালিওজোয়িক
ওমর হলো ২০২৪ সালের একটি বাংলা ভাষার বাংলাদেশী অ্যাকশন থ্রিলার চলচ্চিত্র। এটি পরিচালনা করেছেন মোস্তফা কামাল রাজ। সিদ্দিকুর রহমানের চিত্রনাট্যে এটি প্রযোজনা করেছে মাস্টার কমিউনিকেশন। প্রধান চরিত্রে অভিনয় করেছেন শরিফুল রাজ, নাসির উদ্দিন খান ও দর্শনা বণিক । এটি ২০২৪ সালের ১১ এপ্রিল বাংলাদেশের প্রেক্ষাগৃহে মুক্তি পায়।  লেখক-নির্মাতা হুমায়ূন আহমেদ ও চিত্রনায়ক-প্রযোজক মান্নাকে ছবিটি উৎসর্গ করা হয়েছে ।   অভিনয় শিল্পী   শরিফুল রাজ - ওমর  দর্শনা বণিক   নাসির উদ্দিন খান - ম্যানেজার বদি   ফজলুর রহমান বাবু - ওমরের বাবা  শহীদুজ্জামান সেলিম - বড় মির্জা  রোজী সিদ্দিকী - মিসেস মির্জা  আবু হুরায়রা তানভীর - ছোট মির্জা  এরফান মৃধা শিবলু - মতি  ইয়াসির আরাফাত রহিম  নাফিস আহমেদ  আয়মন শিমলা - ফুলি   নির্মাণ  ২০২৩ সালের ২০ ডিসেম্বর নির্মাতা মুহাম্মদ মোস্তফা কামাল রাজ চলচ্চিত্রের ঘোষণা দিয়েছিলেন। একই বছরের ৩১ ডিসেম্বর ফার্স্ট লুক পোস্টার প্রকাশিত করা হয় । ২০২৪ সালের ২৫ মার্চ এর ট্রেলার প্রকাশ করা হয়।  সিদ্দিক আহমেদের চিত্রনাট্যে ছবির চিত্রায়নে আছেন রাজু রাজ। সংগীত পরিচালনায় নাভেদ পারভেজ ও স্যাভি (কলকাতা)।   মুক্তি  ২০২৪ সালের ১১ই এপ্রিল কিবরিয়া ফিল্মস -এর পরিবেশনায় চলচ্চিত্রটি বাংলাদেশের ২১টি প্রেক্ষাগৃহে মুক্তি পায়।   তথ্যসূত্র    বহিঃসংযোগ        বিষয়শ্রেণী:২০২৪-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী অপরাধমূলক থ্রিলার চলচ্চিত্র বিষয়শ্রেণী:বাংলাদেশী মারপিটধর্মী রোমাঞ্চকর চলচ্চিত্র বিষয়শ্রেণী:প্রতিশোধ বিষয়ক বাংলাদেশী চলচ্চিত্র বিষয়শ্রেণী:নাভেদ পারভেজ সুরারোপিত চলচ্চিত্র
মুগ‌ু উত্তর-পশ্চিম নেপালের কর্ণালী অঞ্চলের মুগ‌ু জেলার হিমালয়ের একটি গ্রাম উন্নয়ন সমিতি। ডলফুর পরে এটি মুগ‌ু জেলার দ্বিতীয় বৃহত্তম গ্রাউস (গ্রাম উন্নয়ন সমিতি)। এটি চীনের তিব্বতের সীমান্তে অবস্থিত। ১৯৯১ সালে নেপালের জনশুমারি অনুসারে মুগ‌ুতে ১৮১ টি পৃথক পরিবারে পরিবারে মোট ৮৯৮ জন লোকের বসবাস ছিলো।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কর্ণালী অঞ্চলের গ্রাম উন্নয়ন সমিতি
চানপুর বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন।   আয়তন  চানপুর ইউনিয়নের আয়তন ৪,২১২ একর।   প্রশাসনিক কাঠামো  চানপুর ইউনিয়ন মেহেন্দিগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চানপুর ইউনিয়নের মোট জনসংখ্যা ২১,১৮৪ জন। এর মধ্যে পুরুষ ১০,০৭০ জন এবং মহিলা ১১,১১৪ জন। মোট পরিবার ৪,৪৯৫টি।   শিক্ষা  ২০১১ সালের আদমশুমারি অনুযায়ী চানপুর ইউনিয়নের সাক্ষরতার হার ৪৮.৫%।   আরও দেখুন   মেহেন্দিগঞ্জ উপজেলা  মেহেন্দিগঞ্জ থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:মেহেন্দিগঞ্জ উপজেলার ইউনিয়ন
বড়জোড়া (বিধানসভা কেন্দ্র) ভারতের পশ্চিমবঙ্গ রাজ্যের  বাঁকুড়া জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৩ নং বরজোড়া বিধানসভা কেন্দ্রটি বড়জোড়া সমষ্টি উন্নয়ন ব্লক এবং ভক্তবন্ধ, গঙ্গাজলঘাটি, গোবিন্দধাম, কাপিস্তা, নিত্যানন্দপুর এবং পিরবনি গ্রাম পঞ্চায়েত গুলি গঙ্গাজলঘাটি সমষ্টি উন্নয়ন ব্লক গুলির অন্তর্গত।  বড়জোড়া বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৫১বরজোড়া প্রফুল্ল চন্দ্র রায় ভারতীয় জাতীয় কংগ্রেস১৯৫৭ আসন নেই১৯৬২প্রমথ ঘোষভারতের কমিউনিস্ট পার্টি১৯৬৭এ.চ্যাটার্জীভারতীয় জাতীয় কংগ্রেস১৯৬৯অশ্বিনী কুমার রাজভারতের কমিউনিস্ট পার্টি (মার্ক্সবাদী)১৯৭১অশ্বিনী কুমার রাজ ভারতের কমিউনিস্ট পার্টি (মার্ক্সবাদী)১৯৭২সুধাংশু শেখর তিওয়ারি ভারতীয় জাতীয় কংগ্রেস১৯৭৭অশ্বিনী কুমার রাজ ভারতের কমিউনিস্ট পার্টি (মার্ক্সবাদী)১৯৮২বিহারী লাল ভট্টাচার্যভারতের কমিউনিস্ট পার্টি (মার্ক্সবাদী)১৯৮৭জয়শ্রী মিত্র ভারতের কমিউনিস্ট পার্টি (মার্ক্সবাদী)১৯৯১ জয়শ্রী মিত্র  ভারতের কমিউনিস্ট পার্টি (মার্ক্সবাদী)১৯৯৬ সুস্মিতা বিশ্বাস ভারতের কমিউনিস্ট পার্টি (মার্ক্সবাদী)২০০১ সুস্মিতা বিশ্বাস ভারতের কমিউনিস্ট পার্টি (মার্ক্সবাদী)২০০৬ সুস্মিতা বিশ্বাস ভারতের কমিউনিস্ট পার্টি (মার্ক্সবাদী)২০১১আশুতোষ মুখার্জীসর্বভারতীয় তৃণমূল কংগ্রেস  নির্বাচনী ফলাফল ২০১৬  ২০১১  ১৯৭৭-২০০৬ ২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) এর সুস্মিতা বিশ্বাস বরজোড়া কেন্দ্র থেকে জয়ী হন তৃণমূল কংগ্রেসের শম্পা দাড়িপাকে পরাজিত করেন, তৃণমূল কংগ্রেসের সুধাংশু শেখর তিওয়ারিকে এবং কংগ্রেসের তাপসী ব্যানার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর জয়শ্রী মিত্র ১৯৯১ সালে কংগ্রেসের  সব্যসাচী রায়কে এবং ১৯৮৭ সালে কংগ্রেসের সুধাংশু শেখর তিওয়ারিকে পরাজিত করেন। সিপিআই (এম) এর বিহারী লাল ভট্টাচার্য ১৯৮২ সালে কংগ্রেসের সুধাংশু শেখর তিওয়ারিকে পরাজিত করেন। সিপিআই (এম) এর অশ্বিনী কুমার রাজ ১৯৭৭ সালে কংগ্রেসের সুধাংশু শেখর তিওয়ারিকে পরাজিত করেন।  ১৯৫১-১৯৭২ কংগ্রেসের সুধাংশু শেখর তিওয়ারি ১৯৭২ সালে জয়ী হন। সিপিআই (এম) এর অশ্বিনী কুমার রাজ ১৯৭১ এবং ১৯৬৯ সালে জয়ী হন। ১৯৬৭ সালে কংগ্রেসের এ.চ্যাটার্জী জয়ী হন। সিপিআইয়ের প্রমথ ঘোষ ১৯৬২ সালে জয়ী হন। ১৯৫৭ সালে বরজোড়া কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, কংগ্রেসের প্রফুল্ল চন্দ্র রায় বরজোড়া কেন্দ্র থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:বাঁকুড়া জেলার রাজনীতি
আরাকান ইয়োমা বা আরাকান পর্বতমালা () পশ্চিম ও উত্তর-পশ্চিম মিয়ানমারের একটি পর্বতমালা। এটি বঙ্গোপসাগরের উপকূলীয় আরাকান অঞ্চল থেকে উত্তর মিয়ানমারের অভ্যন্তরভাগকে পৃথক করেছে। আরাকান ইয়োমা উত্তর থেকে দক্ষিণে বিস্তৃত। দক্ষিণে মিয়ানমারের নেগ্রাইস অন্তরীপ থেকে শুরু হয়ে এটি উত্তরে প্রায় ৯৫০ কিলোমিটার প্রসারিত হয়ে ভারতের অঙ্গরাজ্য মণিপুর পর্যন্ত চলে গেছে; এর মধ্যে নাগা, চিন, লুশাই এবং পাটকাই পাহাড় অন্তর্গত। এটির বেশির ভাগ পর্বতের উচ্চতা ৯১৫ থেকে ১৫২৫ মিটার। পর্বতমালার উত্তরের অংশটি চিন পর্বতশ্রেণী নামে পরিচিত; এটি ভারত ও মিয়ানমারের মধ্যে সীমান্তের একাংশ গঠন করেছে। চিন পর্বতশ্রেণীতে, মিয়ানমারের দক্ষিণ চিন অঙ্গরাজ্যে, আরাকান ইয়োমার সর্বোচ্চ পর্বতশৃঙ্গ ৩,০৫৩ মিটার উঁচু নাত মা তাউং বা মাউন্ট ভিক্টোরিয়া অবস্থিত। চিন পর্বতশ্রেণীটি মিজো পর্বতশ্রেণী ও পূর্বাচল পর্বতশ্রেণীর সাথে যুক্ত; এগুলি ভারতের নাগাল্যান্ড পর্যন্ত চলে গেছে।  আরাকান ইয়োমার পর্বতগুলি মূলত প্রাচীন স্ফটিকাকার শিলার উপরে স্তরীভূত পলল শিলা নিয়ে গঠিত। এর উপকূলীয় ঢালগুলি প্রশস্ত পাতাবিশিষ্ট চিরসবুজ বৃক্ষ ও বাঁশ অরণ্যে আবৃত। এর পূর্ব ঢালে সেগুন গাছ জন্মায়, যা মিয়ানমারের সবচেয়ে গুরুত্বপূর্ণ পণ্যের একটি। উপকূলীয় এলাকায় বছরে প্রায় ৫,১০০ মিলিমিটার বৃষ্টিপাত হয়, কিন্তু পূর্বের ঢালে ১০২০ মিলিমিটারেরও কম বৃষ্টিপাত হয়। আরাকান ইয়োমার বন্যপ্রাণীর মধ্যে আছে ভাল্লুক, হাতি, চিতা, এবং বাঘ।  আরাকান পর্বতমালা ঐতিহাসিকভাবে ভারতীয় উপমহাদেশ ও মিয়ানমারের মধ্যে একটি প্রাকৃতিক বাধা হিসেবে কাজ করেছে। এছাড়া এটি একটি জলবায়ুগত বাধা হিসবেও কাজ করে। এই পর্বতশ্রেণীর কারণে দক্ষিণ-পশ্চিম থেকে আগত মৌসুমী বৃষ্টি মধ্য মিয়ানমারে পৌঁছতে পারে না।   আরও দেখুন   হিমালয় পর্বতমালা  ১৯৪২ সালে আরাকান গণহত্যা   তথ্যসূত্র    বহিঃসংযোগ   ইয়াঙ্গুন বিশ্ববিদ্যালয়ের পর্বতারোহণ সংগঠন  বিষয়শ্রেণী:মিয়ানমারের পর্বতমালা
thumb|right|300px|মরিশাসে ফরাসি এবং ইংরেজি উভয়ই সাধারণত দেখা যায় ইংরেজি ভাষা মরিশাস ইংরেজি সরকারী যেখানে সংসদে ব্যতীত কোন সরকারি ভাষা আছে,https://www.airmauritius.com/plan/travel-inspirations/what-language-is-used-in-mauritius- কিন্তু ফরাসি ব্যবহার করা যেতে পারে. জনসংখ্যার ৯০% একটি ফরাসি ভিত্তি করে ক্রেওল কথা বলে. OIF অনুযায়ী জনসংখ্যার 72% অনর্গল ফরাসি কথা বলে. এই ক্রেওলটি সমগ্র মরিশাসে সার্বজনীন ভাষা বা লিঙ্গুয়া ফ্রাংকা হিসেবে ব্যাপকভাবে ব্যবহার করা হয়। মরিশাসের প্রায় ৭০% লোক ভারত থেকে আগত অভিবাসী এবং এরা ভোজপুরি, তামিল, হিন্দি, মারাঠি, তেলুগু, উর্দু, গুজরাতি, চীনা ইত্যাদি ভারতীয় ভাষাতে কথা বলেন। আন্তর্জাতিক যোগাযোগের ক্ষেত্রে ইংরেজি ভাষা ও ফরাসি ভাষা দুই-ই ব্যবহার করা হয়।   তথ্যসূত্র    বহিঃসংযোগ   মরিশাসের ভাষার উপর এথনোলগ-এর রিপোর্ট  বিষয়শ্রেণী:মরিশাস বিষয়শ্রেণী:আফ্রিকার ভাষা
থাম্ব|একোল নাসিওনাল সুপেরিয়র দে বোজার এর প্রধান চত্বর। পেছনে অধ্যয়নের প্রাসাদ। একোল নাসিওনাল সুপেরিয়র দে বোজার () একটি ফরাসি উচ্চশিক্ষা প্রতিষ্ঠান। ১৮১৬ সালে বিভিন্ন রাজকীয় চারুকলা অ্যাকাডেমিগুলিকে একত্র করে এটি প্রতিষ্ঠা করা হয়। এটি ফরাসি সংস্কৃতি মন্ত্রণালয়ের অধীন। এখানে শিল্পী, ছাপচিত্রশিল্পী এবং ভাস্করদের প্রশিক্ষণ দেওয়া হয়। এখানে পাঁচ বছর প্রশিক্ষণের পর ভিজুয়াল আর্টস-এ উচ্চতর ডিগ্রী প্রদান করা হয়। ১৬ থেকে ২৬ বছর বয়সীদের জন্য উন্মুক্ত এক পরীক্ষার মাধ্যমে ছাত্র ভর্তি করা হয়। ছাত্রদেরকে ভিজুয়াল আর্টসের বিভিন্ন ক্ষেত্র যেমন শারীরস্থান, দৃষ্টবভঙ্গি, এবং সাধারণ জ্ঞান যেমন শিল্পকলা ও সভ্যতার ইতিহাস, ইত্যাদির তাত্ত্বিক জ্ঞানদানের পাশাপাশি কর্মশালা হাতে কলমে কাজ শেখানো হয়। শিল্পকলার সমস্ত ক্ষেত্রের উপর ৩৮টি কর্মশালার ব্যবস্থা আছে এখানে। অতিরিক্ত এক বছর শিক্ষার পর স্নাতকোত্তর মাস্টার্স ডিগ্রী লাভ সম্ভব।  বিষয়শ্রেণী:ফরাসি শিল্পকলা শিক্ষাপ্রতিষ্ঠান
সংযুক্ত আরব আমিরাতের রাজনীতি একটি যুক্তরাষ্ট্রীয়, রাষ্ট্রপতিশাসিত, নির্বাচিত রাজতন্ত্রের কাঠামোতে সংঘটিত হয়। সংযুক্ত আরব আমিরাত রাষ্ট্রটি সাতটি পরম রাজতন্ত্রের সমষ্টি: আবু ধাবি, আজমান, ফুজাইরাহ, শারজাহ, দুবাই, রাস আল-খাইমাহ এবং উম্ম আল-কাইওয়াইন আমিরাতগুলি। আবু ধাবির আমির হলেন সংযুক্ত আরব আমিরাতের রাষ্ট্রপতি ও রাষ্ট্রের প্রধান। অন্যদিকে দুবাইয়ের আমীর হলেন সংযুক্ত আরব আমিরাতের প্রধানমন্ত্রী ও সরকার প্রধান।  খলিফা বিন জায়েদ আল নাহিয়ান ২০০৪ সাল থেকে রাষ্ট্রটির রাষ্ট্রপতি এবং মোহাম্মেদ বিন রাশিদ আল মাক্তুম ২০০৬ সাল থেকে দেশটির প্রধানমন্ত্রী।  বিষয়শ্রেণী:দেশ অনুযায়ী রাজনীতি বিষয়শ্রেণী:সংযুক্ত আরব আমিরাত বিষয়শ্রেণী:এশিয়ার রাজনীতি বিষয়শ্রেণী:সংযুক্ত আরব আমিরাতের রাজনীতি
আস-সুন্না মসজিদ (, বার্বার: ⵎⴻⵣⴳⵉⴷⴰ ⴰⵙⵓⵏⴰ) মরক্কোর কাসাব্লাঙ্কায় অবস্থিত একটি মসজিদ, যা ১৯৬৬ সালে জ্যাঁ-ফ্রাঁসোয়া জেভাকো ডিজাইন করেছিলেন। এটি আধুনিকতাবাদী স্থাপত্যশৈলীতে নির্মিত। এর নির্মাণে বিশেষ করে কাঁচা কংক্রিটের ব্যবহার রয়েছে।  মসজিদটি ব্লাড. ২ মার্স এবং ব্লাড. মোদিবো কেইটা সড়কের সংযোগস্থলে অবস্থিত। এর নকশা অস্কার নিয়েমেয়ারের সেন্ট ফ্রান্সিস অব আসিসি গির্জা (পাম্পুলহা, বেলো হরিজন্তে) থেকে অনুপ্রাণিত।   আরো দেখুন    মরক্কোতে ইসলাম  তথ্যসূত্র   বিষয়শ্রেণী:মরক্কোর মসজিদ বিষয়শ্রেণী:আধুনিক স্থাপত্য
right|thumb|তেল আভিভের একটি নাট্যশালার দর্শকবৃন্দ পাঠক-শ্রোতা-দর্শক হল ঐ সকল ব্যক্তি বা দল যারা কোন অনুষ্ঠানে অংশগ্রহণ করে কিংবা শিল্পকলা, সাহিত্য (এই মাধ্যমে তাদের "পাঠক" বলা হয়), মঞ্চনাটক, সঙ্গীত (এই মাধ্যমে তাদের "শ্রোতা" বলা হয়), ভিডিও গেম, বা শিক্ষামূলক বক্তৃতা সামনে বসে বা অন্যান্য মাধ্যমে দেখেন। বিভিন্ন ধরনের শিল্পকর্মে দর্শকেরা নানা ভাবে অংশগ্রহণ করে থাকে। কোনো কোনো শিল্পে দর্শকদের সক্রিয় অংশগ্রহণ থাকে। আবার অধিকাংশ অনুষ্ঠানেই দর্শকেরা হাত তালি দেয়ার মাধ্যমে উৎসাহ প্রদর্শন করে থাকে।  ধরন নির্দিষ্ট (বাস্তব) অলঙ্কারশাস্ত্রে, কিছু পাঠক-শ্রোতা-দর্শক পারিপার্শ্বিক ঘটনা ও অবস্থা এবং কিছু বৈশিষ্টের উপর নির্ভর করে গড়ে ওঠে। এইসকল পাঠক-শ্রোতা-দর্শক বক্তার চিন্তাধারার সাথে জড়িত থাকে।  তাত্ত্বিক (কাল্পনিক) বক্তা অলঙ্কারপূর্ণ বার্তা বা বক্তৃতা রচনা, অনুশীলন ও সমালোচনার সাহায্যার্থে তাত্ত্বিক পাঠক-শ্রোতা-দর্শকদের কল্পনা করে নেয়।  তথ্যসূত্র  বিষয়শ্রেণী:নাট্যকলা বিষয়শ্রেণী:যোগাযোগ মাধ্যম বিদ্যা বিষয়শ্রেণী:পর্যবেক্ষণ
বোঁয়াইচন্ডী রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন
মিনার্ভা থিয়েটার কোলকাতার একটি জনপ্রিয় নাট্যশালা যেটি ১৮৯৩ সালে নির্মিত হয়েছিল । এটি বেডন স্ট্রিটে গ্রেট ন্যাশনাল থিয়েটারের সামনে দাঁড়িয়ে থাকা দুর্গের মতন একটি ভবন। এই মঞ্চে প্রথম অনুষ্ঠিত হয়েছিল "ম্যাকবেথ" নাটকটি। এটি প্রথমে নরেন্দ্র ভূষণ মুখোপাধ্যায়ের মালিকাধীনে ছিল। কালক্রমে, এর মালিকানা স্থানান্তর হয় বিভিন্ন মালিকের হাতে। শ্রী গিরিশ চন্দ্র ঘোষ তার জীবনের শেষ দর্শনীয় কর্মক্ষমতার উপস্থাপনা করেছেন এই মঞ্চেই। ১৯২২ সালে এই থিয়েটারকে অগ্নিদগ্ধ করা হয়েছিল। ১৯২৫ সালে এই থিয়েটারকে পুনর্নির্মাণ করা হয়। এটি তার পুরনো অবস্থায় ফিরে আসে এবং নতুন করে আবার এই মঞ্চে নাটকের অভিনয় শুরু হয়। এই মিনার্ভা থিয়েটার এবং এর বরাবর স্টার এবং ক্লাসিক থিয়েটারেই প্রথম চলচ্চিত্র দেখানো হয়েছিল যেটা হীরালাল সেন এর তৈরি ছিল।  এছাড়াও দেখুন স্টার থিয়েটার  বহিঃসংযোগ Cathcal, Kaleidoscope Bengali theatre and stage Calcutta Theatres  তথ্যসূত্র  বিষয়শ্রেণী:কলকাতার নাট্যমঞ্চ বিষয়শ্রেণী:১৮৯৩-এ প্রতিষ্ঠিত বিষয়শ্রেণী:বাংলার চলচ্চিত্র বিষয়শ্রেণী:বাঙালি নাট্যশালা বিষয়শ্রেণী:ভারতীয় চলচ্চিত্র স্টুডিও বিষয়শ্রেণী:কলকাতার প্রেক্ষাগৃহ
বারবারা এভলিন বেইলি (জন্ম: ১৪ মার্চ ১৯৪২) জ্যামাইকার কিংস্টনের একজন শিক্ষাবিদ, লেখক এবং লিঙ্গ গবেষণার পণ্ডিত। তার শিক্ষাজীবনের পাশাপাশি, তিনি নারীদের অধিকার সংক্রান্ত অসংখ্য সম্মেলন ও সমাবেশে জ্যামাইকার প্রতিনিধিত্ব করেছেন। ২০০৮ সালে তিনি রাষ্ট্রীয় দলগুলির দ্বারা মহিলাদের বিরুদ্ধে বৈষম্য দূরীকরণ সংক্রান্ত জাতিসংঘ কমিটির সদস্য হিসেবে নির্বাচিত হন।    ক্যারিয়ার  বেইলি ওয়েস্ট ইন্ডিজ বিশ্ববিদ্যাল (ইউডব্লিউআই) এ পড়াশোনা করেন, যেখানে তিনি ১৯৭৪ সালে অণুজীববিজ্ঞান বিষয় নিয়ে বিএসসি ১৯৮৩ সালে শিক্ষা বিষয়ে স্নাতকোত্তর ও পিএইচডি ডিগ্রি লাভ করেন ১৯৮৭ সালে। তিনি ১৯৮০ থেকে ১৯৯৬ পর্যন্ত ওয়েস্ট ইন্ডিজ বিশ্ববিদ্যালয়ে প্রভাষক হিসেবে ছিলেন।  ১৯৯৫ থেকে ২০১০ পর্যন্ত, তিনি ইউনিভার্সিটির ইনস্টিটিউট ফর জেন্ডার অ্যান্ড ডেভেলপমেন্ট স্টাডিজের আঞ্চলিক সমন্বয়কারী হিসেবে দায়িত্ব পালন করেন।  ২০০৩ সালে, বেইলিকে ওয়েস্ট ইন্ডিজ বিশ্ববিদ্যালয়ে লিঙ্গ ও শিক্ষার অধ্যাপক হিসেবে মনোনীত করা হয়েছিল।   বেইলি অসাবধানতাবশত ১৯৮০-এর দশকে আন্তর্জাতিক নারী আন্দোলনে যুক্ত হন  যখন তাকে জ্যামাইকায় মেথডিস্ট মহিলাদের জাতীয় নির্বাহী প্রধান হিসাবে আমন্ত্রণ জানানো হয়েছিল। সেখানে তার কাজের মাধ্যমে এবং ওমেন ইন দ্য মেথোডিস্ট চার্চ ইন দ্য ক্যারিবীয় অ্যান্ড দ্য আমেরিকাস এর প্রতিষ্ঠাতা সদস্য এবং পরবর্তীতে সভাপতি হিসাবে, তিনি সামাজিক প্রচার কার্যক্রমের মাধ্যমে মহিলাদের ক্ষমতায়নের উপায়গুলিতে আগ্রহী হয়ে ওঠেন।   ১৯৮৫ সালে, বেইলি কেনিয়ার নাইরোবিতে মহিলাদের জন্য তৃতীয় বিশ্ব সম্মেলনে জ্যামাইকান প্রতিনিধিদলের অংশ ছিলেন। তিনি ১৯৯৫ সালে বেইজিংয়ে মহিলাদের জন্য চতুর্থ বিশ্ব সম্মেলনের জন্য তার দেশের প্রতিনিধি দলেরও অংশ ছিলেন।  ২০০০ সালে তিনি নিউইয়র্ক সিটিতে জাতিসংঘ সাধারণ পরিষদে অনুষ্ঠিত "বেইজিং + 5" ফলো-আপ মিটিংয়ে অংশ নিয়েছিলেন।   বেইলি জ্যামাইকার জাতীয় লিঙ্গ উপদেষ্টা কমিটির সভাপতির দায়িত্ব পালন করেছেন, দেশের মধ্যে লিঙ্গ সমতা এবং সামাজিক ন্যায়বিচারকে উন্নীত করে এমন নীতি বিকাশে কাজ করছেন।   রাজ্য দলগুলি বেইলিকে নারীর প্রতি সকল প্রকার বৈষম্য বিলোপ কমিটির সদস্য হিসেবে জানুয়ারী ২০০৯ থেকে ২০১২ এর শেষ পর্যন্ত কাজ করার জন্য নির্বাচিত করেছিল। এই কমিটি সম্মেলনের সাথে যুক্ত দেশগুলির সম্মতি পর্যবেক্ষণ করে, যা নারীর প্রতি বৈষম্য দূর করার লক্ষ্যে ধারাবাহিক নিবন্ধ প্রদান করে।  ২০১৫ সালের একটি সাক্ষাৎকারে, বেইলি নারীর সমতা অর্জনের জটিলতাগুলির মধ্যে "আবদ্ধ পিতৃতান্ত্রিক মতাদর্শ" কে কাঠামোগত এবং আদর্শগত বৈষম্যের প্রাথমিক কারণ হিসেবে উল্লেখ করেছিলেন।    স্বীকৃতি  ২০০৮ সালে, বেইলি মহিলাদের জন্য সিএআরআইসিওএম (ক্যারিবিয়ান কমিউনিটি) ত্রিবার্ষিক পুরস্কারে ভূষিত হন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪২-এ জন্ম বিষয়শ্রেণী:জ্যামেইকান লেখিকা বিষয়শ্রেণী:জাতিসংঘের নারীর প্রতি বৈষম্য দূরীকরণ কমিটির সদস্য
আইবুক হল ল্যাপটপ কম্পিউটারের একটি লাইন যা ১৯৯৯ থেকে ২০০৬ সাল পর্যন্ত অ্যাপল কম্পিউটার দ্বারা ডিজাইন, তৈরি এবং বিক্রি করা হয়েছিল। এই লাইনটি এন্ট্রি-লেভেল, ভোক্তা এবং শিক্ষা বাজারকে লক্ষ্য করে তৈরি করা হয়েছিল, যেখানে অ্যাপলের উচ্চ-স্তরের ল্যাপটপ কম্পিউটারের পাওয়ারবুকের তুলনায় কম স্পেসিফিকেশন এবং দাম ছিল। এটি ছিল ওয়াই-ফাই নেটওয়ার্ক সংযোগ প্রদানকারী প্রথম গণ ভোক্তা পণ্য যা পরবর্তীতে অ্যাপল দ্বারা এয়ারপোর্ট নামে ব্র্যান্ড করা হয়েছিল।Apple Offers iMac's Laptop Offspring, the iBook , The New York Times, July 22, 1999STATE OF THE ART; Not Born To Be Wired , The New York Times, November 25, 1999   আইবুক জি৩ ("ক্ল্যামশেল"; ১৯৯৯-২০০০)    আরও দেখুন    ম্যাকবুক  পাওয়ারবুক   তথ্যসূত্র   বিষয়শ্রেণী:বন্ধ হওয়া অ্যাপল ইনকর্পোরেটেডের পণ্য বিষয়শ্রেণী:১৯৯৯-এ কম্পিউটার সম্পর্কিত প্রবর্তন বিষয়শ্রেণী:ম্যাকিন্টশ ল্যাপটপ